Tallinna vapp

Tallinna vapp on Harju maakonnas asuva Eesti linna Tallinna vapp.
pisi|Tallinna täisvapp Tallinna raekoja seinal

Täisvapp
Tallinna täisvapi kilp on kuldne ning sellel on kolm sinist kuldsete kroonidega sammuvat otsavaatavat (passant guardant) lõvi (leopardi). Kiiver on hõbedane, suletud varbsilmikuga ja punase voodriga. Kaelakaitsel on kuldne kett punase juveeliga. Kiivriehiseks on kuldsest punaste juveelidega kiivrikroonist tõusev punases rüüs rinnal ristatud kätega kuldse krooniga naisekuju. Naise nägu ja käed on heleda ihu värvi, juuksed on kuldsed. Hõlst on pealt sinine, seest kuldne Tallinna põhimäärus, § 9  Tallinna sümbolid, RT IV, 18.03.2023, 27.
pisi|left|Harju värav Tallinna linnamüüris.Värava kohal Tallinna täisvapp.Foto umbes 1870. aastast
pisi|Tallinna suur vapp

 Suur vapp 
Tallinna suureks vapiks nimetatakse täisvapi vapikilpi ilma muude heraldiliste atribuutideta. Kuldsel vapikilbil on kolm sinist sammuvat, otsavaatavat (passant guardant) kuldse krooniga lõvi (leopardi).

Vapil olevad lõvid on Eesti sümbolitest vanimad. Neid on kasutatud juba alates 13. sajandist. Kolme sinise sammuva lõviga (leopardiga) kuldne vapikilp põhineb Taani vapil, mille kasutamise õiguse andsid, traditsiooni järgi, siinse maa isandateks saanud Taani kuningad Tallinna linnale ja Harju-Viru rüütelkonnale.

 Väike vapp 
pisi|left|Tallinna väike vapp
Tallinna väikesel vapil on hõbedane rist punasel väljal.

Tallinna väike vapp on ühtlasi Harjumaa vapiks, ulatub Taani aega ning kujutab nn Dannebrogi risti.
Dannebrogi kujundus on omakorda seotud Jeruusalemma, Rhodose ja Malta Püha Johannese Suveräänse Sõjalise Hospitaliitide Ordu ehk Malta ordu lipu ja vapiga.

 Vaata ka 
Tallinna lipp
Harju maakond
 Viited 

 Välislingid 
Tallinn sümboolika linna kodulehel, mille kasutamiskord on määratud Tallinna põhimääruse §9 ja §10. (1. mail 2022 veendusin veebilehe olemasolus)
Tallinna täisvapp (1. mail 2022 veendusin veebilehe olemasolus)
Tallinna lipp (1. mail 2022 veendusin veebilehe olemasolus)
Tallinna suur vapp (1. mail 2022 veendusin veebilehe olemasolus)
Tallinna väike vapp (1. mail 2022 veendusin veebilehe olemasolus)
Tallinna sümboolika (suur vapp), riigikantselei veebi arhiivikoopia (1. mail 2022 veendusin veebilehe olemasolus)
Tallinna sümboolika (väike vapp), riigikantselei veebi arhiivikoopia (1. mail 2022 veendusin veebilehe olemasolus)
Taani lõvide salapärane tee Eesti vapile (1. mail 2022 veendusin veebilehe olemasolus)

Kategooria:Eesti vapid
Kategooria:Harju maakonna vapid
Kategooria:Harju maakond
Kategooria:Tallinn
Kategooria:Taani valitsusaeg Eestis